 Ọpụpụ 2  Nime oge a, otu nwoke nke si nụlọ Livaị gara lụrụ nwaanyị si nebo Livaị.Nwaanyị ahụ wee tụrụ ime mụọ nwa nwoke. Mgbe ọ hụrụ otú nwa ahụ si maa mma, o zoro ya ruo ọnwa atọ.Mgbe ọ na-enwekwaghị ike izo ya, o wetara nkata e ji ahịhịa papaịrọs kpaa ma were bitumen na korota techie ya wee kuba nwa ahụ nime ya, dọba ya netiti ahịhịa amị nakụkụ osimiri Naịl.Nwanne ya nwaanyị guzokwara nebe dịtụ anya ka o wee mara ihe ga-eme ya.Mgbe nwa oge gasịrị, ada Fero gbadatara ịsa ahụ nOsimiri Naịl, ụmụ nwaanyị na-ejere ya ozi nọkwa na-agagharị nakụkụ Osimiri Naịl. O wee hụ nkata ahụ netiti ahịhịa amị ahụ. O wee ziga ohu ya nwaanyị ozugbo ka o bute ya.Mgbe o meghere ya, ọ hụrụ nwa ahụ, ma, lee, nwata ahụ nọ na-akwa ákwá. O wee nweere ya ọmịiko, ọ bụ ezie na ọ sịrị: Nwa a bụ otu nime ụmụ ndị Hibru.Mgbe ahụ, nwanne ya nwaanyị gwara ada Fero, sị: Ọ bụ m gaa kpọọrọ gị nwaanyị na-enye nwa ara bụ otu nime ndị inyom Hibru ka o nyere gị nwa a ara?Ada Fero wee sị ya: Gaa! Ozugbo ahụ, nwa agbọghọ ahụ gara kpọọ nne nwata ahụ.Ada Fero wee sị ya: Kuru nwa a, nyewere m ya ara, mụ onwe m ga-akwụkwa gị ụgwọ. Nwaanyị ahụ wee kuru nwa ahụ wee na-enye ya ara.Nwa ahụ wee tolite. O wee kpọrọ ya kpọgara ada Fero, nke mere na ọ ghọrọ nwa ya; o wee gụọ ya Mozis wee sị: Ọ bụ nihi na m si na mmiri kupụta ya.O wee ruo noge ahụ, ka Mozis dịwara ike, na ọ pụrụ gakwuru ụmụnne ya ka ọ hụ ibu arọ ha na-ebu; o wee hụ otu onye Ijipt ka ọ na-eti onye Hibru bụ otu nime ụmụnne ya ihe.O wee lee anya notu akụkụ, lee anya nakụkụ nke ọzọ, ma ọ dịghị onye ọ hụrụ. O wee kụgbuo onye Ijipt ahụ ma zoo ya nime ájá.Otú ọ dị, ọ pụrụ nechi ya, ma, lee, e nwere ndị Hibru abụọ nọ na-alụ ọgụ. O wee gwa onye nke mejọrọ ibe ya, sị: Gịnị mere i ji tie nwanne gị ihe?O wee sị: Ònye mere gị onye na-achị anyị na onyeikpe anyị? Ị chọrọ igbu m dị ka i gburu onye Ijipt ahụ? Egwu wee tụwa Mozis, o wee sị: Nezie, a matawo ihe a!E mesịa, Fero nụrụ banyere ihe a, o wee nwaa igbu Mozis; ma Mozis si nebe Fero nọ gbaa ọsọ ka o wee biri nala Midian; o wee nọdụ ọdụ nakụkụ otu olulu mmiri.Onye nchụàjà Midian nwere ụmụ nwaanyị asaa, dịkwa ka ha na-eme, ha bịara sere mmiri gbajuo ihe mmiri ka ìgwè ewu na atụrụ nna ha wee ṅụọ mmiri.Dịkwa ka ha na-eme, ndị na-azụ atụrụ bịara chụpụ ha. Mozis wee bilie nyere ndị inyom ahụ aka wee nye ìgwè ewu na atụrụ ha mmiri.Ya mere, mgbe ha lọtara bịakwute Ruel nna ha, o tiri mkpu, sị: Olee otú unu si lọta nnọọ ọsọ ọsọ taa?Ha wee sị: Otu onye Ijipt napụtara anyị naka ndị ọzụzụ atụrụ ahụ, o sepụtakwaara anyị mmiri ka o wee nye ìgwè ewu na atụrụ anyị mmiri.O wee sị ụmụ ya ndị inyom: Oleekwanụ ebe ọ nọ? Gịnị mere unu ji hapụ nwoke ahụ? Gaanụ kpọọ ya, ka o rie ihe oriri.E mesịa, Mozis gosiri mmasị ibinyere nwoke ahụ, o wee kpọnye Mozis Zipora nwa ya nwaanyị.E mesịa, ọ mụrụ nwa nwoke, o wee gụọ ya Geshọm, nihi na, o kwuru, sị: Abụ m onye mbịarambịa nala ọzọ.O wee ruo nime ogologo oge ahụ na eze Ijipt mesịrị nwụọ, ma ụmụ Izrel nọ na-asụ ude nihi ohu ha na-agba, ha kwakwara ákwá mkpesa, mkpu enyemaka ha na-eti nọ na-arịgokwuru ezi Chineke nihi ohu ha na-agba.Ka oge na-aga, Chineke nụrụ ude ha na-asụ, Chineke wee cheta ọgbụgba ndụ ya na Ebreham, Aịzik na Jekọb.Chineke wee na-ele ụmụ Izrel anya, Chineke wee rịba ama. 